W-Kaap Cosatu vra vir landwye plaasbetogings | Maroela Media
Cosatu in die Wes-Kaap het Sondag 'n beroep gedoen op plaaswerkers regoor die land om deel te neem aan 'n reuse betoging in die landboubedryf.
Tony Ehrenreich, sekretaris van Cosatu in die Wes-Kaap, sê plaaswerkers in die Wes-Kaap sal Dinsdag betoog. Hy sê die plaaswerkers het gevra vir 'n "dag van aksie oor die hele landboubedryf in Suid-Afrika." Verlede maand is twee mense dood en miljoene rande se skade aangerig na gewelddadige betogings in De Doorns, Wolseley, Ceres en verskeie ander dorpe in die Wes-Kaap. Die betogings is tot 4 Desember opgeskort op voorwaarde dat die minister van arbeid hoër lone vir plaaswerkers instel. Minister Mildred Oliphant het egter reeds verlede week gesê al word daar nou op 'n hoër minimum loon besluit sal dit eers in April in werking tree. Ehrenreich sê die boere in die Wes-Kaap was voorheen daartoe verbind om 'n ooreenkoms te bereik maar het nou hulle houding tot die onderhandelinge verander. " Die regse elemente in die boere se groep het nou beheer geneem en kruip weg agter die minister se proses." Hy sê daar is "goeie" boere wat nie saam met die "regses" stem nie en wat met vakbonde onderhandel om 'n oplossing te vind.
My vraag is is die plaas werkers onder dwang in diens geneem of het hulle die plaas boer vir werk gevra?
Al die plaas werkers moet afgedank word en werk lose blankes moet in diens geneem word
Die mense op daardie foto is nie van Swellendam nie – hulle is spesiaal daarheen aangery omdat die ANC beheer van die dorpsraad verloor het enkele dae voor daardie oproer. Dis g'n "plaaswerkers" wat daar te kere gegaan het nie.
Ten minste kry Wildebraam lekker reklame met die foto :)
Darem snaaks dat wanneer die boere beskerming kry, dit nou weer apartheid styl regse elemente is. My opinie is, dat wanneer my werkgewer my nie betaal wat ek werd is nie, dan loop soek ek vir my ander werk. Ek brand nie die kantoor af nie. Dis vry land hierdie, niemand ketting jou vas aan die plaas nie.
Die kortsigtigheid van die mense wat vra vir landwye plaasbetogings gaan my verstand te bowe. Dat hulle nie kan insien dat hulle hul eie, sowel as hulle lede, se kele ekonomies afsny nie, laat my dink aan die dwase waarvan Salomo so baie in Spreuke en Prediker praat. Eintlik moet 'n mens hulle jammer kry, want hulle optrede is dwaas. En ja, Jakob sê niks …..